Det nordjyske ligahold var lige ved at tage fusen på et skadesramt Randers HK.

De regerende mestre fra Randers ligger pt på 3. pladsen i Damehåndbold Ligaen, mens Aalborg DH indtager en noget mere beskeden 11. plads. Alligevel var gæsterne fra Aalborg lørdag eftermiddag tæt på sensationen i Randers. Første halvleg var i starten meget tæt, og pludseligt fik ADH skabt et hul der betød, at nordjyderne gik til pause med en føring på 11-16. Men i anden halvleg viste Randers klassen, da holdet langsomt, men sikkert åd sig ind på Aalborg. Randers endte med at vinde kampen sikkert 28-23 og dermed blev der ikke ændret på noget i stillingen for de to hold.